李薰
丙寅岁秋再抵长松奉等慈师入城作诗记一时事
前来送师归，今日迎师去。
送迎我何劳，师乃困行路。
天公将归谁尤，耗释此下土。
一水祸未忘，旱势复如许。
小民惟怨咨，惜莫知其故。
径须凭佛力，庶可回帝怒。
自怜操持约，一念寄香缕。
氤氤才上彻，云色暗窗户。
数声跳珠急，忽已忘处所。
老僧笑谓我，水旱要有数。
德非与天通，造请辄违拒。
官岂真德人，天意遽相与。
更看鞭雷公，滂沛逐飞双。
定身固如如，未始间行住。
抗走不少停，政恐尘埃污。
倾心太平日，十五一风雨。
官既罢迎送，师亦得安处。
我闻低头谢，勤尔相诲语。
作诗书长松，来者尚有取。